INF1010 – Objektorientert programmering - Universitetet i Oslo
Studier > Emner > Matematikk og naturvitenskap > Informatikk > INF1010
Dette emnet er erstattet av IN1010 – Objektorientert programmering.
INF1010 – Objektorientert programmering
En fortsettelse av emnet INF1000 – Grunnkurs i objektorientert programmering (videreført). En videre innføring i sentrale begreper innen objektorientering: subklasser, abstrakte klasser, grensesnitt og virtuelle metoder. Samspill mellom objekter. Noen sentrale datastrukturer som f.eks. lister og binære trær, samt tilhørende algoritmer. Abstrakte datatyper og alternative implementasjoner. Eksempler på bruk av rekursjon. Enkle eksempler på vindus-programmering med hendelseshåndtering (GUI). En første innføring i parallellitet, delte data, synkronisering og tråder. Utvidet bruk av klassebiblioteket i Java.
Når du har fullført dette emnet har du grundig kjennskap til, og kan
selv bruke når du lager programmer:
subklasser, abstrakte klasser, grensesnitt, virtuelle
metoder, abstrakte datatyper og alternative implementasjoner
sammspill mellom objekter, inkluderte programmering med klient-tjener
og likestilte objekter (peer-to-peer)
noen sentrale datastrukturer som f.eks. enveis og toveis lister og binære trær, med tilhørende algoritmer
Når du har fullført dette emnet har du god kjennskap til - og når du selv programmerer kan du bruke - enklere former for:
vindus-programmering med hendelseshåndtering (GUI)
parallellitet, delte data, synkronisering og tråder
klassebiblioteket i Java
Emnet forutsetter INF1000 – Grunnkurs i objektorientert programmering (videreført)/INF1100 – Grunnkurs i programmering for naturvitenskapelige anvendelser (videreført)/HUMIT1700 – Grunnkurs i programmering for humanister (nedlagt)/IN105/INF101.
For studenter som har INF1100 – Grunnkurs i programmering for naturvitenskapelige anvendelser (videreført) som bakgrunn anbefales det i tillegg å ta forkurs i Java for INF1010, for å lette overgangen mellom Python og Java.
5 studiepoeng overlapp mot INF101
5 studiepoeng overlapp mot IN105
5 studiepoeng overlapp mot INF110 – Algoritmer og datastrukturer (nedlagt)
5 studiepoeng overlapp mot IN115
Kurset går over hele semesteret med to timer forelesning og to timer gruppeundervisning hver uke. Det vil være et programmeringslaboratorium med gruppelærer. Det kreves gjennomføring av obligatoriske oppgaver. Les mer om krav til innlevering av oppgaver, gruppearbeid og lovlig samarbeid under retningslinjer for obligatoriske oppgaver.
6 timers skriftlig digital eksamen. Alle obligatoriske oppgaver må være bestått for å kunne gå opp til eksamen.